இதன் நடுவில் 5 முனை நக்ஷத்திர அமைப்பு தென்படுகிறது. (இதே நக்ஷத்திர அமைப்பு கேர்னூனோஸ் தலையிலும் அமைக்கப்பட்டிருந்தது.) படத்தில் வெண்ணிறமாகத் தெரியும் இடங்களிலுள்ள செடிகள் நன்கு நேர்த்தியாக ஒன்றன் மீது ஒன்று சாய்ந்து படுத்த நிலையில் உள்ளன. எந்தச் செடியின் காம்பும் உடையவில்லை. கையால் அவற்றை அந்த அளவுக்கு வளைத்தால் இந்தச் செடிகள் உடைந்து விடக்கூடியவை. ஆனால் இவற்றை எலாஸ்டிக் பாண்டை இழுப்பது போல இழுத்து படுக்க வைத்தாற்போல இருக்கின்றன.